《避暑城西观吴道子画老君像》
宋代·谢翱

湿烟挂龙天海头，角城溽暑如炎州。
白氛翳景失楼阁，蓬莱缥炎不可求。
解衣挥尘子城下，地涌青莲邻古社。
卷帘看画人犹龙，矫首见龙还见画。
碧幢发雪垂过耳，弄笔者谁吴氏子。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。